PÁLYÁZATI FELHÍVÁS
A Nagyszénási Gyermekek Továbbtanulásáért Alapítvány - alapító okiratának megfelelően - támogatni kívánja a tehetséges, átlagon felüli képességű nagyszénási gyermekek közép- és felsőfokú tanulmányait. Ennek szellemében az alapítvány kuratóriuma pályázatot hirdet a 2026 - 2027. tanévi támogatás elnyerésére, beleértve a Hári József díj elnyerésének lehetőségét is.
A támogatásban olyan nagyszénási lakosú szülők, közép- vagy felsőfokú oktatási intézményben tanuló gyermeke részesülhet, akinek:
a) Tanulmányi eredménye kiemelkedő.
b) Tudományterületen (tantárgyban) kiemelkedő teljesítményt nyújt.
c) Előnyt élvez, aki az Országos Középiskolai Tanulmányi Versenyen, illetve Országos Tudományos Diákköri Konferencián, vagy más országos jelentőségű tanulmányi versenyen eredményesen szerepelt.
A pályázatnak tartalmaznia kell:
a) Pályázati adatlap (Az adatlap igényelhető: Kulcsár László Tibor, 5931 Nagyszénás, Hősök útja 33. klaszlo@tancsicsoh.hu, vagy letölthető a www.nagyszenas.hu honlapról).
b) A tanuló eddigi pályafutásának rövid ismertetését (szakmai önéletrajz).
c) Mely tudományterületen ért el kiemelkedő eredményt. Az eredmények, dokumentumokkal alátámasztott bemutatása.
d) Amennyiben a pályázó a támogatáshoz szükséges feltételeknek megfelel, s e mellett szociálisan is rászoruló, akkor szociális helyzetének bemutatását, igazolását. A Hári József díj elnyerésének feltétele a szociális helyzet bemutatása is.
A pályázat lehet személyes, vagy más által javasolt.
A pályázatok benyújtásának határideje: 2026. szeptember 20.
A pályázatot személyesen, postai úton ajánlott küldeményben, vagy elektronikus levélben lehet, a kuratórium elnökének: Kulcsár László Tibor, elnök 5931 Nagyszénás Hősök útja 33. , klaszlo@tancsicsoh.hu benyújtani. 
A pályázatok elbírálására 2026. október 11-ig kerül sor. A pályázókat legkésőbb 2026. október 25-ig értesíti a kuratórium döntéséről. A nyertes pályázók támogatásukat nyilvánosan veszik át Nagyszénás Nagyközség Önkormányzatának ülésén. Mind a pályázók, mind a támogatást nyertek névsorát a kuratórium nyilvánosságra hozza. További információ kérhető, a kuratórium elnökétől a 20-669-8010 telefonszámon, vagy a klaszlo@tancsicsoh.hu címen levélben.

